cyanic-selkie/wikianc huggingface dataset:
Victoria (Australia)
Historia
Uuden Etelä-Walesin siirtokunnan perustamisen (1788) jälkeen Australian manner jaettiin kahtia itäiseen Uuteen Etelä-Walesiin ja läntiseen Uuteen-Hollantiin. Victorian ensimmäiset asukkaat asettuivat Portlandiin nykyisen Victorian länsirannikolle. Melbournen kaupungin perusti John Batman vuonna 1835.
Vuonna 1851 Ballaratista ja myöhemmin eri puolilta Victoriaa löydettiin kultaa, minkä johdosta alueen väkiluku ja talous alkoivat kasvaa hyvin nopeasti. Samana vuonna siirtokunta sai itsenäisyyden Uudesta Etelä-Walesista, ja vuonna 1901 Victoriasta tuli Australian liittovaltion osavaltio. Melbourne oli maan pääkaupunki vuosina 1901–1927 Canberran ollessa vasta rakenteilla.
Hallinto
Tuomiovalta on jaettu tuomioistuimille, joita on kolmessa eri tasossa. Alimmalla tasolla ovat maistraatit, joiden alla on eri aloihin, kuten lastensuojelu- tai talousasioihin, erikoituneita alioikeuksia. Toisella tasolla ovat piirioikeudet (engl. County Court), ja ylimpänä on korkein oikeus (engl. Supreme Court). Osavaltion tuomioistuinten yläpuolella ovat vielä liittovaltion tuomioistuimet.
Katolinen kirkko Suomessa
1900–1940-luvut
Vuonna 1911 sai Suomi toisen suomalaissyntyisen pappinsa Adolf Carlingin, joka oli opiskellut Roomassa. Hänestä tuli Pyhän Hyacinthuksen seurakunnan kirkkoherra. Samana vuonna kaikki Venäjän ulkopuolelta tulleet katoliset papit ja nunnat karkotettiin maasta.
1950-luvulta nykypäivään
Vuonna 1999 Tuomo T. Vimpari vihittiin papiksi ja Krister Korpela pysyväksi diakoniksi. Hiippakunnan yleisvikaarinakin toiminut Vimpari nimitettiin vuonna 2006 Pyhän Istuimen diplomaattipalveluun sen historian ensimmäisenä pohjoismaalaisena pappina. Vuonna 2009 paavi Benedictus XVI myönsi hänelle monsignoren arvon.
Katolisen kirkon erityispiirteitä Suomessa
Suomessa katolisella kirkolla on ollut poikkeuksellisen vahva ekumeeninen ote. Tilannetta on aivan viime aikoina heikentänyt Pyhän Henrikin katedraalin pääalttariin sijoitettua pyhän Henrikin reliikkiä koskeva kiista. Katolinen kirkko on Suomessa jäsenenä Suomen ekumeenisessa neuvostossa, vaikka katolinen kirkko ei maailmanlaajuisesti ole Kirkkojen maailmanneuvoston jäsen.
Katolisen kirkon talous
Katolinen kirkko Suomessa ei maksanut papeilleen palkkaa vuoteen 2017 asti. Papeille annettiin luontoisetuina asunto- ja ruokaetu sekä "taskurahaa". Varat tulivat Saksan katolisilta papeilta lahjoituksina. Aluehallintoviranomaiset tekivät kirkon Helsingin, Jyväskylän ja Kuopion tiloihin työsuojelutarkastuksen vuonna 2016. Tarkastuksen perusteella viranomaiset vaativat, että katolisen kirkon on järjestettävä palkkaus ja sen yhteyteen kuuluvat maksut papeilleen, eli käytännössä tehtävä pappiensa kanssa työsopimus.
Työsopimusten seurauksena katolinen kirkko on korostanut jäsentensä velvollisuutta maksaa 1,5 % verotettavista ansiotuloista kirkolle jäsenmaksuna. Kirkko on myös vaatinut itselleen verotusoikeutta evankelis-luterilaisen kirkon ja ortodoksisen kirkon tapaan sekä vaatinut Suomen valtion kirkolle maksaman tuen huomattavaa korottamista.
Davor Šuker
Davor Šuker (s. 1. tammikuuta 1968 Osijek, Jugoslavia) on kroatialainen pelaajauransa lopettanut jalkapalloilija, pelipaikaltaan hyökkääjä. Vuodesta 2012 lähtien hän on toiminut Kroatian jalkapalloliiton puheenjohtajana.
Aristeaan kirje
Sisältö
Kirje on kirjoitettu kreikaksi. Sen kirjoittaja esittää olevansa Aristeas, juutalainen hovimies, ja se on osoitettu Filokrateelle. ”Aristeas” kertoo kuningas Ptolemaios II Filadelfoksen alun perin tilanneen juutalaisen lain käännöksen talletettavaksi Aleksandrian kirjastoon. Jerusalemista lähetetään tehtävää varten kirjakääröjä sekä 72 oppinutta, jotka saavat käännöksen valmiiksi 72 päivässä. Kolmas osa tekstistä käsittelee kuninkaan kääntäjille järjestämää seitsemää peräkkäistä juhlapäivällistä, joilla hän kyselee heiltä kysymyksiä ja he vastaavat hänelle viisaasti. Kirje muun muassa vahvistaa sen yleisen oletuksen, että ensimmäisenä kreikaksi todennäköisesti käännettiin Pentateukki eli Toora.
Berndt Adam Emil von Schantz
Von Schantz oli aatelissäädyssä edustaja valtiopäivillä 1894, 1897, 1900 ja 1904–1905.
Vesilinna (Riihimäki)
Rakennus
Vesitornin vesisäiliö on noin 11 metriä korkea ja jaettu väliseinällä kahteen osaan, joiden yhteinen vesitilavuus on 900 m³.
Tapio Hämäläinen
Hämäläinen työskenteli teatteriurallaan Kansallisteatterissa, Tampereen Työväen Teatterissa ja useissa kaupunginteattereissa.
Hämäläiselle myönnettiin teatterineuvoksen arvonimi vuonna 1997.
Artturi Tienari
Artturi Tienari (31. lokakuuta 1907 Kuru – 26. huhtikuuta 1998 Helsinki) oli suomalainen poliitikko. Tienari toimi Suomen Kansanpuolueen kansanedustajana vuosina 1954–1957 edustaen Hämeen läänin pohjoista vaalipiiriä. Kunnallispolitiikassa Tienari toimi Pirkkalan kunnanvaltuuston ja -hallituksen sekä Tampereen kaupunginvaltuuston ja -hallituksen jäsenenä. Tienari toimi presidentin valitsijamiehenä vuonna 1968.
Virgin Steele
Uusi alku
Seuraavana vuonna julkaistulla The Marriage of Heaven and Hell, pt. 1 yhtye palasi Noble Savage -levyn mahtipontiseen tyyliin. Levy ja sitä vuonna 1995 seurannut jatko-osa ovat tyyliltään eeppisiä, melodisia ja sinfonisilla elementeillä täydennettyjä. Albumien välissä Virgin Steele teki Euroopan-kiertueen Manowarin ja Uriah Heepin kanssa.
Vuonna 2002 julkaistiin Book of Burning -albumi, jolla on uudelleen äänitettyjä versioita yhtyeen klassikoista sekä kokonaan uutta materiaalia. Vuonna 2006 vuonna julkaistu albumi Visions of Eden on herättänyt monenlaisia tunteita yhtyeen faneissa. Marraskuussa 2010 kokoonpano julkaisi albumin The Black Light Bacchanalia, joka on edeltäjänsä Vision of Edenin tavoin konseptialbumi ja jatkaa tarinaa, johon Visions of Eden jäi.
Virgin Steele vieraili Suomessa 2007 kesällä Nummirockissa.
Tie
Teiden luokittelu ja niiden suunnittelussa käytettävät standardit vaihtelevat maittain. Joitain perusperiaatteita on määritelty Wienin tieliikennettä koskevassa kansainvälisessä yleissopimuksessa.
Moottoriliikennetie
thumb|left|2+1-kaistainen keskikaiteellinen moottoriliikennetie [[Linköpingin pohjoispuolella Ruotsissa]]
Moottoriliikennetie on joissain maissa käytössä oleva eräänlainen kevennetty moottoritie. Kuten moottoriteilläkin, moottoriliikenneteillä vain moottoriajoneuvoliikenne on sallittu. Tien muille ominaisuuksille asetetut vaatimukset ovat kuitenkin lievemmät. Yleisin ero on, että moottoriliikennetie on yksiajoratainen ja kaksikaistainen, eikä liikennesuuntia siis ole erotettu toisistaan, tosin tämäkin on mahdollista.
Espanja
thumb|right|A-4-tietä Madridin lähettyvillä Valdemorossa thumb|right|A-7-moottoritietä Chiclesissa Castellonin maakunnassa
Norja
thumb|left|[[Lærdalin tunneli E16-tiellä Norjassa]]
Suomi
Maantiet luokitellaan edelleen seuraavasti:
Cécile Sorel
pienoiskuva|Cécile Sorel vuonna 1910. Céline Émilie Seurre, tunnettiin paremmin taiteilijanimellään Cécile Sorel, avioliitossa de Ségur (7. syyskuuta 1873 Pariisi– 3. syyskuuta 1966 Deauville) oli ranskalainen komedienne.
Postimpressionismi
Postimpressionismi eli jälki-impressionismi on maalaustaiteen suuntaus, joka ajoitetaan suurin piirtein vuosiin 1886–1905. Sille on ominaista tunnetilojen kuvaaminen ja symbolismi sekä impressionistien luonnollisen valon ja värin kuvauksesta luopuminen.
Historia ja tyylipiirteet
Jälki-impressionstit työskentelivät usein toisistaan erillään eivätkä itse katsoneet kuuluneensa mihinkään yhteiseen liikkeeseen. Suuntaukseen yhdistetään ennen kaikkea Paul Cézanne, Paul Gauguin, Vincent van Gogh ja Georges Seurat. Heidän tyyleillään on yhteisiä piirteitä, mutta he kehittivät kukin oman tyylinsä. Jälki-impressionistit kuvasivat omia tunnepitoisia ja psykologisia reaktioitaan maailmaa kohtaan rohkein värein ja kuvin, jotka olivat ekspressiivisiä ja usein symbolisia. Vaikka jälki-impressionistien tausta oli impressionismissa, heille ei enää riittänyt se, että taide kuvasi etupäässä näkyviä ilmiöitä, vaan he pyrkivät kuvaamaan merkityksiä pintaa syvemmältä.
Helsingin Roihu
Paluu Superpesikseen
Kaudella 2012 naisten Ykköspesiksessä siirryttiin lohkottomaan sarjajärjestelmään. Roihun sijoitus oli kauden päätteeksi neljäs. Sarjapaikka Superpesikseen tuli kuitenkin auki kun Petojussit ja Ylihärmän Pesis-Junkkarit luopuivat Superpesis-paikoistaan. Hakemuksen myötä Roihu sai paikan pääsarjasta kaudelle 2013. Roihu pelasi kaudet 2013 ja 2014 Superpeisksessä, kunnes putosi Ykköspesikseen. Roihu teki paluun Superpesikseen kaudeksi 2021.
Palkitut
Kärkilyöntikuningatar:
Vuoden pesäpalloilija:
Sam Vokes
Samuel Michael ”Sam” Vokes (s. 21. lokakuuta 1989 Southampton, Englanti) on walesilainen jalkapalloilija, joka edustaa Englannin Valioliigassa pelaavaa Burnleyä. Hänen pelipaikkansa on hyökkääjä.
182 Elsa
182 Elsa on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi, jonka löysi J. Palisa vuonna 1878. Elsan läpimitta on noin 44 kilometriä ja vuorokauden pituus sen pinnalla on noin 80,09 tuntia. Elsa on S-tyypin asteroidi.
Erakkoravut
Suurimmat erakkorapulajit saattavat kuitenkin kasvaa 30 senttimetrin mittaan. Pohjanmeressä yleinen bernhardinerakkorapu on noin 15-senttinen.
Jacques Thibaud
Thibaud menehtyi lento-onnettomuudessa Mt. Cemet -vuorella Ranskan Alpeilla vuonna 1953. Hänen vuonna 1720 rakennettu Stradivarinsa tuhoutui omistajansa mukana.
Dirk Benedict
Dirk Benedict (s. 1. maaliskuuta 1945 Helena, Montana ) on yhdysvaltalainen elokuva- ja televisionäyttelijä sekä ohjaaja. Benedict tunnetaan muun muassa roolistaan alkuperäisen Taisteluplaneetta Galactica -tieteissarjan luutnantti Starbuckina ja A-Team-sarjan Templeton ”Faceman” Peckinä.
Dmitri Vorobjov
Seuraura
Vorobjov on Lada Toljattin oma kasvatti. Hän debytoi seuran miesten kakkosjoukkueessa Venäjän kolmanneksi korkeimmalla sarjatasolla Pervaja Ligassa kaudella 2002–2003. Kaudella 2003–2004 Vorobjov debytoi Superliigassa, jossa hän pelasi 23 runkosarja- ja neljä playoff-ottelua tehden yhden maalin. Toronto Maple Leafs varasi Vorobjovin viidennellä kierroksella 157. pelaajana NHL:n varaustilaisuudessa 2004. Kaudella 2004–2005 hän eteni Ladan kanssa aina Superliigan finaaleihin saakka, mutta Venäjän-mestaruuden vei kuitenkin Dinamo Moskova otteluvoitoin 3–0. Kaudella 2005–2006 seura osallistui Continental Cupiin, jonka Lada voitti.
Luettelo Euroopan yli miljoonan asukkaan kaupungeista kuntien väkiluvun mukaan
Muita eurooppalaisia suurkaupunkeja
(Täydentävään taulukkoon kerätään yli 600 000 asukkaan kaupunkeja, myös miljoonakerhosta pudonneita.)
Irelande Douze Pointe
"Irelande Douze Pointe" on parodinen musiikkikappale, jonka esittää Irlannin television lastenohjelmista tuttu käsinukke Dustin the Turkey. Kappale voitti Limerickissä järjestetyn Irlannin euroviisukarsinnan finaalin 23. helmikuuta 2008, jonka perusteella se pääsi edustamaan maata vuoden 2008 Eurovision laulukilpailuun Serbian Belgradiin. Kappale esitettiin viisujen ensimmäisessä semifinaalissa 20. toukokuuta, mutta se ei päässyt finaaliin.
Kultasakaali
Elintavat
Yhdessä metsästämisellä on kultasakaaleille suuri merkitys: sakaalipari saalistaa kolme kertaa tehokkaammin kuin yksinäinen sakaali. Sakaali kuljettaa mahassaan ruokaa oksennettavaksi pennuilleen tai imettävälle emolle. Ne myös kätkevät ruokaa.
Symboliikka
Sakaali viihtyy hautapaikkojen läheisyydessä, siksi sitä on pidetty kuoleman enteenä. Egyptiläisten Anubis-jumalalla oli sakaalin pää. Hänellä oli myös ihmisen ja villikoiran piirteitä. Väriltään musta Anubis vartioi kuoleman valtakuntaan johtavaa tietä. Mustaa oli myös balsamoinnissa käytetty pihka. Intialaisissa eläinsaduissa sakaali on länsimaisen kettumainen.
Margaret Thatcher
Parlamenttiehdokkaana 1950–1959
Alfred Roberts oli ollut konservatiivi 1930-luvulta alkaen, ja myös Margaretista kasvoi vapaita markkinoita kannattava, pääministeri Winston Churchillia ihaileva ja Britannian suuruuteen uskova konservatiivi. Hän liittyi Somerville Collegessa Oxfordin yliopiston konservatiiviyhdistykseen ja nousi viimeisenä opiskeluvuotenaan sen puheenjohtajaksi. Valmistumisensa jälkeen hän työskenteli tutkijakemistinä ja kävi vapaa-aikanaan konservatiivien kokoontumisissa.
Opetusministerinä 1970–1974
Kun konservatiivit voittivat vaalit 1970, pääministeri Edward Heath otti Thatcherin hallitukseensa opetusministeriksi. Thatcher ei ministerikautensa aikana tehnyt suuria uudistuksia Britannian opetusjärjestelmään. Hän pyrki tukemaan maan peruskoulujärjestelmää ja korosti myös eliittiyliopistojen tärkeyttä. Hän sai kielteistä julkisuutta lakiehdotuksestaan, joka lakkauttaisi alaluokilta ilmaisen maidon, mistä lehdistö keksi hänelle pilkkanimen ”milk-snatcher”, ‘maitorosvo’. Thatcher toimi opetusministerinä koko Heathin kauden ajan vuoteen 1974 saakka, jolloin konservatiivipuolue joutui takaisin oppositioon. Oman parlamenttipaikkansa hän onnistui kuitenkin säilyttämään Finchleystä, vaikka hänen äänimääränsä pienenikin aiemmasta.
Konservatiivien puheenjohtajana 1975–
upright|pienoiskuva|Margaret Thatcher vuonna 1975 noustuaan konservatiivien johtoon. Thatcher sai uudessa varjohallituksessa tällä kertaa ympäristöministerin paikan. Konservatiivipuolueessa oli noussut vastarintaa puoluejohtaja Heathia kohtaan, ja vapaiden markkinoiden kannattaja Thatcher oli yksi Heathin konsensushakuisen politiikan arvostelijoista. Thatcher tuki aluksi Keith Josephia konservatiivien uudeksi johtajaksi, mutta kun tämä erehtyi puheessaan väheksymään alempia sosiaaliluokkia ja sai kielteistä julkisuutta, Thatcher nousi Heathin vastaehdokkaaksi. Helmikuussa 1975 järjestetyssä konservatiivien parlamenttiehdokkaiden äänestyksessä Thatcher voitti Heathin ja nousi konservatiivien puheenjohtajaksi.
Britannian talous oli stagflaation tilassa talvella 1979 ja työväenpuolueen hallitus oli epäsuosittu. Thatcherin epäluottamuslause hyväksyttiin parlamentissa maaliskuussa 1979, mistä seurasivat ennenaikaiset parlamenttivaalit. Vaalikampanjassaan Thatcher lupasi palauttaa Britannian suuruuden ja kääntää talouden takaisin nousuun vapauttamalla elinkeinotoiminnan, laskemalla tuloveroa, vähentämällä julkista lainaamista ja hillitsemällä uuden rahan painamista. Konservatiivit saivat vaaleissa parlamenttiin 43 edustajan enemmistön, ja Thatcherista tuli Britannian pääministeri 4. toukokuuta 1979.
Ensimmäinen pääministerikausi 1979–1983
Britanniassa 1970-luvun lopussa riistäytynyt inflaatio jatkoi kiihtymistään Thatcherin ensimmäisen pääministerikauden alkuvuosina. Myös bruttokansantuote laski ja työttömyys pysyi korkeana. Terästyöläiset ja virkamiehet saivat lakkoilemalla palkankorotukset. Uusien lakkojen uhan edessä Thatcher joutui perumaan 23 tuottamattoman kaivoksen sulkemisen, millä pelastettiin 13 000 työpaikkaa. Hän joutui myös pelastamaan autonvalmistaja British Leylandin yli miljardilla punnalla.
Toinen pääministerikausi 1983–1987
Keväällä 1984 Thatcher selvisi IRA:n tekemästä pommi-iskusta konservatiivien puoluekokoukseen, jossa kuoli viisi ihmistä. Samaan aikaan Thatcherin entinen opinahjo Oxfordin yliopisto kieltäytyi myöntämästä hänelle kunniatutkintoa, vaikka sillä oli ollut tapana aina myöntää sellainen pääministereille. Thatcher sai vuosina 1984 ja 1985 paljon kritiikkiä siitä, että työttömyys oli kasvussa, ja konservatiivien kannatus laskikin vuoden 1980 pohjalukemien tasolle. Syksyllä 1985 maassa puhkesi jälleen katumellakoita.
Ay-liike
Oikeistolaisten kriitikkojen mukaan ammattiyhdistysliike oli jähmettänyt talouden ja oli vaarana työllisyydelle, ja työväenpuolue oli epäonnistunut yrityksissään rajoittaa sen valtaa. Thatcher poisti vaiheittain ammattiyhdistysliikkeen etuoikeuksia, ja vastaavasti ay-liike toteutti monia lakkoja, joiden tarkoitus oli vahingoittaa Thatcheriä poliittisesti.
Pohjois-Irlanti ja IRA
Thatcher oli hyvin tinkimätön Pohjois-Irlannin kannoissaan ja piti aluetta osana Britanniaa. Hänen mukaansa asia kuului vain alueen väestölle (jonka protestanttienemmistö halusi pysyä Britannian osana), hallitukselle ja parlamentille, eikä hän suostunut tekemään myönnytyksiä terroristeille.
Sosiaaliset kysymykset
Thatcher oli harvoja konservatiiviedustajia, jotka äänestivät homoseksuaalisuuden laillistamisen puolesta. Tästä huolimatta myöhemmin vuoden 1988 Local Government Actin luku 28 kielsi erikseen kunnallishallinnoilta ”homoseksuaalisuuden edistämisen” ja kouluilta homoseksuaalisuuden opettamisen hyväksyttävänä. Thatcher vastusti lain kumoamista vuonna 2000. Thatcher oli laillistamassa aborttia.
Ari Kankaanperä
Kankaanperä pelasi alle 18-vuotiaiden EM-kisoissa 1974, alle 20-vuotiaiden MM-kisoissa 1975 ja miesten MM-kisoissa 1976.
Ari Kankaanperän nuorempi veli Risto Kankaanperä on myös entinen jääkiekkoilija ja pelasi urallaan 173 liigaottelua Ilveksen ja Reippaan joukkueissa.
Sumio Shiratori
Sumio Shiratori ( Shiratori Sumio, s. 1950 ) on japanilainen säveltäjä. Hänet tunnetaan Muumilaakson tarinoita -televisiosarjan taustamusiikin säveltäjänä. Hän sävelsi taustamusiikin myös Muumipeikko ja pyrstötähti -elokuvan japanilaiseen versioon. Hänen vaimonsa on laulaja Emiko Shiratori, joka esittää Muumilaakson tarinoiden alkukieliset tunnuslaulut.
Ahkiolahden kanava
Historia
Viannan venekanavan korvannut Ahkiolahden vanha kanava rakennettiin vuosina 1866–1868 ja 1872–1874. Yksisulkuinen kanava avattiin liikenteelle toukokuussa 1874, jolloin suora höyrylaivaliikenne Kuopiosta Iisalmeen mahdollistui. Ahkiolahden vanha kanava muutettiin jo 1884–1885 kaksisulkuiseksi, kunnes se vuonna 1916 palautettiin jälleen yksisulkuiseksi. 1930-luvulla se kivettiin noin 1,6 kilometrin matkalta. Vanha kanava on nykyään nähtävyytenä. Nykyisin käytössä oleva kanava rakennettiin vuosina 1981–1983 osittain samaa reittiä pitkin.
Trickster (sarjakuvahahmo)
Taustaa
Kun Trickster työskenteli FBI:lle, teini-ikäinen Axel Walker varasti kaikki Jessen laitteet ja kengät ja hänestä tuli uusi Trickster. Hän liittyi Blacksmith's Networkiin ja tuhosi Goldfacen ja Hunter Zolomonin tiedostot hänen puolestaan. Hänelle annettiin myös uusia "leluja" Jessen alkuperäisten lisäksi. Blacksmithin tappion jälkeen hänet kutsuttiin uusiin Konniin, joita johti Kapteeni Kylmä, ja hänet hyväksyttiin. Hän pysyi uusien Konnien kanssa, kunnes "uudistetut" Konnat yrittivät pysäyttää Coldin. Kun kaksi Tricksteriä taistelivat, Top palautti Jessen muistin. Alkuperäinen Trickster voitti sitten seuraajansa ja käski häntä olemaan koskaan enää huijari. Jonkin ajan kuluttua Axel pakeni vankilasta ja palasi Keystone Cityyn. Salama kuitenkin voitti hänet nopeasti.
DC Rebirthin aikana Axel lähetetään myöhemmin Iron Heightsiin, missä hän kärsii useista pahoinpitelyistä vartija Wolfelta, ja lopulta poliisi alkoi rakentaa tapausta Axelin avulla yrittääkseen saada vartija Wolfen pois hänen Iron Heightsissa tapahtuneiden pahoinpitelyjen vuoksi. Hänen sallitaan myöhemmin lähteä Iron Heightsista joidenkin poliisien kuulusteltavaksi, mutta Trickster näyttää olevan levoton puhumaan tuomarin kanssa, koska Wolfe tulee hakemaan häntä. Poliisit vakuuttelevat häntä, mutta se ei näytä rauhoittavan häntä. Hän näyttää jopa olevan hieman sairas. Tuomari ei kuitenkaan koskaan tule paikalle, sillä heidän tapaamisensa keskeyttää kaksi lintua, jotka törmäävät ikkunaan. He ovat Para-Enkeleitä ja heidät on palkattu varmistamaan, että Trickster puhuu vain oikeiden ihmisten kanssa ja ilmeisesti poliisit eivät ole luettelossa. Para-Enkelit onnistuvat sieppaamaan Tricksterin ja hänen kätensä putoaa taistelussa. He näyttävät tuntevan olonsa turvalliseksi, kunnes Salama hyppää rakennuksesta kiinnittääkseen heidät. Saadakseen Salaman pois heistä naispuolinen Para-Angel yrittää tappaa Tricksterin heittämällä hänet maahan. Salama pystyy pelastamaan hänet, mutta enkelit yrittävät paeta, kun yhtäkkiä Commander Cold saapuu ilmatyynypyörällään ja jäädyttää molemmat enkelit pakottaen Salaman toimimaan estääkseen naaraan särkymisen maahan. Salama ja Cold alkavat riidellä ja tämä antaa Tricksterille mahdollisuuden paeta paikalta. Hän kommentoi jatkuvasti, kuinka hän voi pahoin, ja juuri kun hän on päässyt karkuun, maa avautuu ja nielee hänet kokonaisena. Tämän vuoksi Barry menettää Tricksterin ja syyttää siitä Commander Coldia. Cold ottaa myöhemmin yhteyttä Barryyn ja hän ryntää tapaamaan häntä, minne Trickster katosi, ja Cold selittää uskovansa, että yksi uusista voimista, jotka Barry ja Wally ovat vapauttaneet, muuttivat Tricksterin murtautuessaan Speed ​​Forcen läpi. Tällöin nyrkki murtuu maan läpi niiden alla. Se on Trickster, jolle Strength Force on antanut voimia. Hän voittaa nopeasti Salaman ja Commander Coldin ja kohdistaa sitten huomionsa Iron Heightsiin ja Warden Wolfeen.
Espoon ulkoilusaaret
thumb|right|Meren muokkaamat kalliot Kaparnin etelärannassa
Stora Herrö
Saaressa on näköalatorni, josta saattaa nähdä hyvällä säällä Tallinnan valot. Saunaa vuokrataan seuroille ja järjestöille. Telttailumahdollisuus, keittokatos polttopuineen, vessa. Kiinnityslenkkejä huviveneille. Hienohiekkainen uimaranta.
Aiheesta muualla
Espoon kaupunki: Ulkoilusaaret
Patty Griffin
thumb|300px|Patty Griffin esiintymässä elokuussa 2006. Patty Griffin (s. 16. maaliskuuta 1964) on yhdysvaltalainen laulaja-lauluntekijä ja kitaristi. Hän syntyi Mainen osavaltiossa.
Kauttuan koulu
Vuonna 1912 Kauttualle perustettiin kansakoulu, ja sitä laajennettiin 1927. 1949 perustettiin nykyinen Kauttuan koulu, jonne oppilaat todennäköisesti siirtyivät. Entisen koulun nimi vaihdettiin Kännön kouluksi. Kännön koulu lakkautettiin vuonna 2011.
Benedictus XV
Pääehdokkaat
Konklaavin kokoontuessa valitsemaan uutta paavia ensimmäinen maailmansota oli jo syttynyt. Eräskin kardinaaleista oli jo menettänyt kaksi veljenpoikaansa länsirintamalla. Konklaavi haki kuolleen ja hyvin hurskaan Pius X:n seuraajaksi diplomaattista paavia, ja se päätyikin lopulta pasifistiseen ja sovitteluhaluiseen della Chiesaan.
2. syyskuuta
thumb|right|[[Sikstuksen kappeli, jossa myös vuoden 1914 konklaavi pidettiin.]]
Benedictus XV:n vaikutus katoliseen oppiin
Vaikka useat Benedictus XV:n paavilliset kiertokirjeet käsittelivät rauhaa ja sen saavuttamista, käytti Benedictus XV paavillista opetusvirkaansa kirkossa myös katolisen opin opettamiseen. Hän esimerkiksi lähetti saksalaisille arkkipiispoille suunnatun In Hac Tanta -kiertokirjeen vuonna 1919, jossa hän käsitteli Pyhää Bonifatiusta. Muita Benedictus XV:n kiertokirjeitä olivat muun muassa katolisille professoreille ja opiskelijoille suunnattu In Praeclara Summerom, Efraim Syyrialaista käsittelevä Principi Apostolorum Petro ja Hieronymusta käsittelevä Spiritus Paraclitus.
Benedictus XVI – nimi Benedictus XV:ltä
thumb|Benedictus XV:n rukoileva patsas Vatikaanin [[Pietarinkirkko|Pietarinkirkossa.]]
Central European University
Central European University (lyh. CEU) on yksityinen yhdysvaltalainen yliopisto, joka sijaitsi Budapestissa ja sittemmin Wienissä.
Circus Maximus
Rakenne
thumb|Circus Maximuksen pohjakaava (Edgar S. Shumway, 1885)
Kalevala
thumb|Taidemaalari [[Akseli Gallen-Kallela sai paljon innoitusta Kalevalasta. Sammon puolustus, 1896.]] Kalevala on Suomen kansalliseepos, Elias Lönnrotin kokoama ja toimittama runoelma, joka perustuu hänen vuodesta 1828 alkaen kokoamiinsa suomalais-karjalaisiin kansanrunoihin. Varsinaisen Kalevalan ensimmäinen painos eli Vanha Kalevala ilmestyi vuonna 1835, ja nykyisin pelkkänä Kalevalana tunnettu Uusi Kalevala vuonna 1849.
Kalevalaisten runojen alkuperä
Kalevalaisten runojen syntypaikasta on ollut kaksi voimakasta tutkimustraditiota, joiden välinen kiistely oli aikoinaan ajoittain katkeraakin. Lönnrot itse totesi Uuden Kalevalan alkusanoissa, että runot olivat syntyneet "Permiassa" Vienanmeren länsirannikolla. Näkemys runojen ainoastaan karjalaisesta perinteestä vallitsi tämän jälkeen pari vuosikymmentä ja vain tarkasta sijainnista kiisteltiin kunnes Aksel Borenius esitti teorian runojen läntisestä alkuperästä. Nykyään on vallalla käsitys, että Kalevalassa on sekä läntistä että itäistä runoperinnettä.
Runonkeruu
Saatuaan lääketieteelliset opintonsa päätökseen keväällä 1832 Lönnrot lähti kolmannelle keruuretkelleen, jälleen Vienaan. Retken alku promootiotoverien kanssa oli lähinnä hauskanpitoa, mutta Vienasta Lönnrot sai kerätyksi 3 000 säettä.
Kalevalan julkaisut
Lönnrotista tuli syksyllä 1853 suomen kielen professori, ja hän piti 17 lukukauden ajan Kalevala-luentoja. Opetuskokemuksen perusteella Lönnrot alkoi pohtia teosta myös koulutuksen näkökulmasta. Hän päättikin ryhtyä viidennen kerran muokkaamaan teostaan, kun häneltä pyydettiin lyhennettyä painosta koulujen tarpeeseen. Koulu-Kalevalan käsikirjoitus oli valmis huhtikuussa 1861. Sitä ei otettu kovinkaan innostuneesti vastaan ja esimerkiksi J. V. Snellmanin mielestä lyhennetty laitos oli menettänyt runollisuutensa ja eeppisyytensä. Koulu-Kalevala ei ollutkaan pitkäaikaisessa käytössä kouluissa. Suomalaisen Kirjallisuuden Seuran julkaisemaa ”helppohintaista” Kalevalaa alettiin käyttää 1870-luvulla opetuksessa. Alaluokilla oppilaat saivat kuitenkin tietonsa pääsääntöisesti Zachris Topeliuksen Maamme kirjasta ja yläluokilla koululaiset lukivatkin jo varsinaista Kalevalaa.
Kieli
Kalevalassa ei käytetä nykysuomen vierasperäisiä kirjaimia b, c, d, f, q, w, x, z ja å. Itämurteiden tapaan Lönnrot ei käyttänyt d-kirjainta t:n heikkona vastineena runoissa, mutta käytti d:tä kuitenkin johdannossa, tiivistelmissä ja runojen nimissä. Pitkät a- ja ä-vokaalit Lönnrot merkitsi pääpainollisissa ensi tavuissa länsimurteiden tapaan aa ja ää, mutta kauempana sanassa vienalais- ja itämurteiden mukaisesti oa ja eä. Lönnrot alkoi jo Vanhassa Kalevalassa käyttää jokseenkin säännöllisesti kaakkoismurteiden ts:ää muiden murteiden tt:n ja ht:n sijaan.
Lönnrotin vaikutus
Lönnrot otti Kalevalaan useita piirteitä Homeroksen Iliaasta. Kalevan ja Pohjan kansojen suhde vastaa kreikkalaisten ja troijalaisten suhdetta, ja Lönnrot myös nimesi eepoksensa Iliaan mallin mukaan. Lönnrot sijoitti myös väliepisodeja yhtenäisen kertomuksen sisään sekä käytti samankaltaisia toistuvia stereotyyppisiä ilmauksia ja viittaustekniikkaa kuin Homeros.
Suomessa
Kalevalasta tuli 1800-luvulla Suomen autonomiselle suuriruhtinaskunnalle kansakunnan menneisyyden, kansallisuuden, kielen ja kulttuurin tunnuskuva. Sen varaan alettiin rakentaa suomalaista identiteettiä, joka oli tuolloin vielä heiveröisellä pohjalla. Teos nosti Suomen pienen ja tuntemattoman kansan muiden eurooppalaisten tietoisuuteen. Nationalistisen merkityksensä Kalevala säilytti pitkälle 1900-luvulle saakka.
Kuvataide
Merkittävimpiä Kalevala-aiheisia kuvanveistäjiä oli Sjöstrandin jälkeen Emil Wikström, joka toteutti Kalevala-aiheita erityisesti suihkukaivoissa. 1900-luvun alussa Alpo Sailo veisti paljon Kalevala-romantiikkaa, runonlaulajamuotokuvia ja -patsaita.
Musiikki
Suomalaisessa populaarimusiikissa Kalevala-aiheet ovat siirtyneet erityisesti metallimusiikkiin, tunnetuimpana esimerkkinä Amorphis-yhtye. Folk metal -yhtyeet Korpiklaani ja Ensiferum ovat hyödyntäneet sanoituksissaan kalevalaisia aiheita sekä kahdeksantavuista kalevalamittaa. Edellä mainittujen yhtyeiden lisäksi Kalevala-vivahteita on myös muun muassa Hiidenhaudan, Morningstarin ja Auringon Haudan tuotannossa.
Kirjallisuus
Ulkomaisista kirjailijoista Kalevalasta ovat inspiraatiota saaneet esimerkiksi J. R. R. Tolkien, L. Sprague de Camp, Fletcher Pratt, Ian Watson ja Emil Petaja.
Varovaisuusperiaate
Käänteinen varovaisuusperiaate
Rion ilmastosopimuksessa varovaisuusperiaate määriteltiin oikeutena toimia, vaikka tieteellinen näyttö jostakin ilmiöstä ei vielä ole sitova, jos seuraukset ilmiöstä ovat vakavia tai palautumattomia. Soveltaminen edellyttää siis melko hyvää vaikka ei vielä sitovaa näyttöä sekä melko vakavia seurauksia. Tämä on aiheuttanut ristiriitoja suhtautumisessa kemikaaleihin ja esim. geenimuunneltuihin tuotteisiin, koska toiset ovat halunneet soveltaa varovaisuusperiaatetta käänteisesti: jos ei ole sitovaa näyttöä turvallisuudesta, pitäisi käyttää varovaisuusperiaatetta. Tieteen kannalta tässä on ongelma: negatiivista on mahdotonta todistaa, on vain todennäköisyyksiä.
Kupla
Kuplan eri ominaisuudet tekevät siitä usein käytetyn vertauskuvan. Koska nesteeseen syntynyt ilmakupla paisuu ja särkyy herkästi, se on äkillisen romahduksen vertauskuva, kuten talouden hintakupla. Kuplan umpinaisuudella viitataan ihmisen ideologisesti rajoittuneeseen maailmaan tai sosiaaliseen kuplaan, samanmielisten yhteisöön. Kupla on tyhjää täynnä, joten sillä viitataan perättömään juttuun tai valheelliseen ihmiseen. Kuplan muodosta ovat saaneet nimensä esimerkiksi kuuma kupla ja paikallinen kuuma kupla, erilämpöisten kaasujen alueet tähtienvälisessä aineessa, sekä sarjakuvassa hahmojen repliikkien taustan puhekupla.
Helsingin Saalem-seurakunta
Toiminta
Saalem on koko olemassa olonsa ajan pyrkinyt synnyttämään myös uusia helluntaiseurakuntia sekä pääkaupunkiseudulle että muuhun Suomeen. Uusin pääosin Saalemin toiminnan kautta syntynyt tytärseurakunta on Vantaan Kotikirkko Pakkalassa, joka itsenäistyi omaksi seurakunnaksi vuonna 2012.
Kirkonkylän koulu (Eura)
Kirkonkylän koulu on Euralla sijaitseva peruskoulu, joka antaa opetusta vuosiluokille 1–6. Koulussa on 172 oppilasta, joista 154 yleisopetuksessa. Koulun rehtori on Miikka Lähdesmäki. Koulussa toimii oppilaskunta, kaksi erityisluokkaa ja pienryhmää, erityisopettaja sekä resurssiopettaja. Koulussa on myös aamu- ja iltapäivätoimintaa. Koulussa on yhdeksän tavallista perusopetusryhmää.
Casey Affleck
Vuonna 2007 Affleck sai ensimmäisen Oscar-ehdokkuutensa elokuvasta Jesse Jamesin salamurha pelkuri Robert Fordin toimesta. Samana vuonna Affleck näytteli pääroolia rikostrillerissä Gone Baby Gone. Vuonna 2010 hän ohjasi elokuvan I'm Still Here, jonka pääosassa näytteli hänen lankonsa Joaquin Phoenix.
Elokuvaura
Affleckin kolme seuraavaa elokuvaa Will Huntingin jälkeen eivät olleet menestyksiä, mutta Robert Fordin rooli elokuvassa Jesse Jamesin salamurha pelkuri Robert Fordin toimesta toi hänelle useita palkintoehdokkuuksia (mm. Oscar, Golden Globe, SAG-palkinto).
30-vuotinen sota 1977–2007
30-vuotinen sota 1977–2007 on 31. lokakuuta 2007 julkaistu Popedan viides kokoelmalevy, joka sisältää 23 yhtyeen kappaletta vuosilta 1977–2007. Vanhojen hittien ja muiden valikoitujen kappaleiden lisäksi kokoelmalla on kaksi uutta levytystä, kappaleet ”Reino” ja ”Aino”. CD-levyn lisäksi kokoelma sisältää myös DVD:n, jolla on täysimittainen taltiointi Popedan keikalta Husulan Casinolla vuonna 1986.
Lähdekritiikki
pienoiskuva|Ruotsissa julkaistu opasposteri internetin lähdekritiikkiä varten. Lähdekritiikki on tietolähteen ja sen käyttökelpoisuuden arvioimista. Siinä punnitaan, mitä tarkoitusta varten tietolähde tai puheenvuoro on tehty. Jos tämä halutaan selvittää, on tärkeä tietää kuka on tehnyt tekstin ja mikä on hänen suhteensa tekstin aiheeseen. Sisältö on epäilyttävää, jos tekijä jää tuntemattomaksi.
Lähdekritiikin keinoin pyritään myös selvittämään tiedonlähteiden syntyä, tarkoitusperiä ja tekijöitä.
Lähdekritiikki journalismissa
"Tietolähteisiin on suhtauduttava kriittisesti. Lähdekritiikki on erityisen tärkeää kiistanalaisia kysymyksiä käsiteltäessä tai hankittaessa tietoja nimettömänä pidettävältä tietolähteeltä. Lähteen luotettavuutta arvioitaessa on otettava huomioon, että tietolähteellä voi olla hyötymis- tai vahingoittamistarkoitus."
Huhtiniemen tapaus
Toimittaja Pasi Jaakkonen kirjoittaa Journalisti -lehdessä lähdekritiikin unohtumisesta, kun mediassa käsiteltiin Lappeenrannan Huhtiniemen joukkohautoja keväällä 2007:
Enkeli-Elisa
Toinen tapaus, jossa tiedotusvälineiden lähdekritiikin on Suomessa arvioitu olleen puutteellista, oli ensin internetissä runsaasti julkisuutta saanut koulukiusatun nuoren tytön itsemurhasta kertonut Enkeli-Elisan tarina, jota vuonna 2012 esiteltiin tiedotusvälineissä laajasti totena kunnes Helsingin Sanomat kesällä 2012 kyseenalaisti sen todenperäisyyden. Poliisikuulustelussa kirjailija myönsi kirjoittaneensa itse blogitekstit, joiden annettiin ymmärtää olevan Elisan isän ja äidin käsialaa.
Abbie Cornish
Ura
Cornishin seuraava rooli oli lyhytelokuvassa Everyhting Goes, mutta hänen läpimurtonsa näyttelijänä tapahtui vuoden 2004 elokuvassa Somersault, josta hänet palkittiin useilla parhaan näyttelijän palkinnoilla Australiassa sekä Miamin elokuvajuhlilla. Cornish sai kiittävät arvostelut roolistaan vuoden 2006 Candy-elokuvassa, jossa hänen vastanäyttelijänään oli Heath Ledger. Hän on näytellyt myös elokuvissa A Good Year – Mainio vuosi (2006), Elisabet – kultainen aikakausi (2007) ja Stop-Loss (2008). Hänellä oli merkittävä rooli myös Neil Burgerin ohjaamassa Rajattomassa vuonna 2011.
Jatkotutkinto
pienoiskuva|Väitöstilaisuus päättää jatko-opiskelun. Jatkotutkinto on yliopistollinen, ylemmän korkeakoulututkinnon jälkeen suoritettavissa oleva tieteellinen tutkinto. Suomessa tämä tarkoittaa lisensiaatin tai tohtorin tutkintoa. Kuitenkin lääketieteen, eläinlääketieteen sekä hammaslääketieteen aloilla tieteellinen jatkokoulutus käsittää ainoastaan tohtorin tutkinnon, koska näiden alojen ylempänä korkeakoulututkintona on lisensiaatti.
Jatkotutkinnon rakenne ja suorittaminen
Nykyään useimmilla aloilla pyritään siihen, että jatkotutkinnon suorittajat suorittaisivat suoraan tohtorin tutkinnon, sillä lisensiaatin tutkinto ei sovi Bolognan prosessin mukaiseen kolmiportaiseen tutkintorakenteeseen. Molempien tutkintojen rakenteeseen kuuluu noin vuoden työpanosta vastaava määrä syventäviä opintoja sekä lopputyö. Lisensiaatintutkimus on laajuudeltaan noin vuoden työpanosta vastaava julkaisu tai sellaisten kokoelma, joka osoittaa tekijältään hyvää perehtymistä tutkimusalueeseen sekä kykyä soveltaa itsenäisesti ja kriittisesti tieteellisen tutkimuksen menetelmiä. Käytännössä lisensiaatintutkimuksen tekeminen vaatii noin vuoden täysipäiväisen työpanoksen. Jatko-opinnot eivät ole sidottuja paikkaan eivätkä aikaan. Täyspäiväinen opiskelu on käytännössä mahdollista vain yliopistossa, tutkimuslaitoksessa tai suuryrityksen tutkimuslaboratoriossa.
Soul-siskot
Juoni
Sivujuonena on Olivian ja Randyn romanssi, jossa kilpakosijana on Manny. Vi Rose ei hyväksy Randya, varsinkaan sen jälkeen kun tämä vie Olivian tapaamaan Marcusta ilmoittamatta matkasta kenellekään. Randyn asemaa ei myöskään paranna Randyn ja Mannyn tappelu kaupungin laitamilla, johon myös Walter osallistuu. Walterilla on Aspergerin oireyhtymä, joka estää häntä hyödyntämästä musiikillista lahjakkuuttaan. Randyn avulla Walter pääsee vähitellen eroon estoistaan.
Bruce Arena
Ura
Arena jätti Virginian yliopiston ja siirtyi ammattilaisseura D.C. Unitedin päävalmentajaksi vuonna 1996. Hän johdatti seuran Major League Soccerin, vuonna 1996 aloittaneen Yhdysvaltojen uuden jalkapallon pääsarjan, mestaruuteen (MLS Cup) kahdesti, vuosina 1996 ja 1997, ja hänet valittiin liigan vuoden valmentajaksi toisen mestaruuskauden päätteeksi. D.C. United pelasi MLS Cupin loppuottelussa myös vuonna 1998, mutta seura hävisi mestaruuden tuolloin Chicago Firelle, jonka päävalmentajana toimi Bob Bradley, Arenan entinen apuvalmentaja Virginian yliopistossa ja D.C. Unitedissa.
Karl August Ramsay
pienoiskuva|Carl August Ramsay (1791-1855); muotokuva Karl August Ramsay (10. marraskuuta 1791 Kuopio − 8. joulukuuta 1855 Helsinki) oli suomalainen filosofian tohtori, senaattori, Viipurin läänin maaherra 1827–1834 sekä salaneuvos.
Münster
Kaupungin nimi tulee latinan luostaria tarkoittavasta sanasta monasterium, joka viittaa Kaarle Suuren vuonna 793 perustamaan Münsterin hiippakuntaan. Keskiajalla Münster oli yksi hansaliiton johtavia jäseniä. Vuonna 1534 anabaptistit kapinoivat Münsterin kapinassa osana reformaatiota ja perustivat valtion, joka otti käyttöön yhteisomistuksen ja moniavioisuuden. Kapinaa kesti 16 kuukautta, ennen kuin kaupunki vallattiin takaisin ja kapinalliset kidutettiin kuoliaiksi.
Luettelo Isojoen julkisista taideteoksista ja muistomerkeistä
Luettelo Isojoen julkisista taideteoksista ja muistomerkeistä sisältää Isojoen kunnassa olevat pysyvät patsaat, muistomerkit ja muistolaatat.
Vapaa-ajattelu
Historia
Vuosina 1913–20 kongresseja ei voitu pitää maailmansodan vuoksi. Kun Benito Mussolini tuli valtaan Italiassa ja Adolf Hitler Saksassa, he lakkauttivat vapaa-ajattelijajärjestöt. Toisen maailmansodan jälkeen liitto sai vuosien tauon jälkeen kootuksi rivinsä ja piti ensimmäisen sodanjälkeisen kongressinsa Lontoossa keväällä 1946. Sodan jälkeen liitto oli selvästi kallellaan työväenluokkaiseen ateismiin päin. Se ei kuitenkaan ollut liiton ainoa juonne, sillä esimerkiksi brittiläiset vapaa-ajattelijat pitivät Lontoon kongressissa näkyvästi esillä poliittisesti sitoutumatonta humanismia.
Suomi
1900-luvun vaihteessa työväenliikkeen johdossa oli useita uskontokriitikoita. Vuonna 1903 Suomen Sosialidemokraattisen Puolueen ohjelmaan otettiin kirkon erottaminen valtiosta ja uskonnonopetuksen poistaminen kouluista.
Grande Armée
Linjajalkaväki
Vuodesta 1800 vuoteen 1803 linjapataljoonassa oli kahdeksan fusilier-komppaniaa ja yksi krenatöörikomppania. Vuosina 1804–1807 pataljoonassa oli seitsemän fusilier-komppaniaa, yksi krenatöörikomppania ja yksi voltigeur (kahakoija)-komppania. Vuosina 1808 to 1815 pataljoona koostui neljästä fusilier-komppaniasta, yhdestä krenatöörikomppaniasta ja yhdestä voltigeur-komppaniasta.
Tykistö
Lisäksi Napoleonin tykistöä auttoi Jean de Gribeauvalin tekemät innovaatiot, jotka tekivät kanuunoista kevyempiä ja helpompia tähdätä. De Gribeauval suunnitteli myös kestävämmän alustan ja vakioi tykkien kaliiberit. Ranskalaiset tykit olivat 4-, 8- tai 12- naulaisia tykkejä tai kuuden tuuman haupitseja. Pienemmät tykit korvattiin myöhemmissä sodissa 6-naulaisilla. Tykkien putket olivat pronssia.
Pioneerit
Grande Armée pystyi ylittämään jokia helposti ponttonisillan rakentajien avulla. Ponttonisiltojen avulla armeija pystyi yllättämään vihollisen ylittämällä joen sieltä, mistä muuten sitä ei olisi voitu ylittää. Venäjän sotaretkellä ponttonipioneerit pelastivat armeijan tuholta Beresinassa. Ponttonipioneereja oli 14 komppaniaa, jotka olivat kenraali Jean Baptiste Eblén komennossa. Siltojen osat kuljetettiin vankkureissa ja niitä pystyttiin tekemään hevosvetoisissa pajoissa. Ponttonipioneerikomppania pystyi rakentamaan 80 ponttonin (120–150 metriä) sillan noin seitsemässä tunnissa.
Sapöörit (nyk. pioneerit) vastasivat tunnelien kaivamisesta linnoitusten murtamiseksi. Heitä ei kuitenkaan käytetty kovin paljon, koska linnoitukset oli helpompi ohittaa ja eristää kuin hyökätä niihin suoraan.
Lääkintä
Myöhemmin kehitettiin ”lentävä ambulanssi” -systeemi, joka mukautti tykistön nopean liikkumistavan sairaanhoitoon ja toimi pohjana monien armeijoiden lääkintäjärjestelmälle. Ne, jotka selvisivät haavoittumisestaan, saivat yleensä hyvää hoitoa Ranskassa. Haavoittuneita käsiteltiinkin usein sotasankareina.
Lightnin’ Hopkins
Myöhemmät vuodet
Tunnetuin Hopkinsin musiikista vahvasti vaikutteita saanut muusikko on 1980-luvun kuuluisin blueskitaristi Stevie Ray Vaughan, joka muun muassa teki uuden version kappaleesta ”Hopkins’ Sky Hop” nimellä ”Rude Mood”. Muita muusikoita, jotka ovat nimenneet Hopkinsin tärkeäksi vaikuttimekseen ovat muun muassa Jimmie Vaughan, Rog ”Pigpen” McKernan (Grateful Deadin kosketinsoittaja) ja Doyle Bramhall II. Myös Jimi Hendrix kuunteli Hopkinsin levyjä lapsena isänsä kanssa. R.E.M.-yhtye on levyttänyt Hopkinsin mukaan nimetyn kappaleen levyllään Document.
Osteosarkopenia
Osteosarkopenia tarkoittaa tilaa, jossa potillaalla on samaan aikaan osteoporoosi ja sarkopenia. Osteosarkopenian esiintyvyys 55-79-vuotiailla miehillä on 0,8 % ja naisilla 3,2 %. Yli 80-vuotiaista miehistä osteosarkopeniaa sairastaa 6,4 % ja naisista 24,6 %.
Neuss
Talous
Neuss on merkittävä rautateiden ristysasema. Sen satamaan pääsevät jokialukset ja pienet valtamerilaivat. Kaupungissa on konepaja-, paperi-, metalli- ja elintarviketeollisuutta ja siellä käydään viljakauppaa.
Maantiepyöräilyn maailmanmestaruuskilpailut 2011
Miesten aika-ajo
Miesten aika-ajo käytiin 46,4 kilometrin reitillä 21. syyskuuta 2011. Kilpailussa ajettiin kaksi 23,3 kilometrin kierrosta. Tony Martin voitti aika-ajon maailmanmestaruuden ensimmäisen kerran. Hän johti kilpailua jokaisessa väliajassa, ja voitti kilpailun runsaalla minuutilla ennen toiseksi polkenutta Bradley Wigginsiä ja kolmanneksi sijoittunutta hallitsevaa maailmanmestaria Fabian Cancellaraa. Cancellara oli jokaisessa väliajassa toisena, mutta tuli lopun Wigginsiä hitaammin.
Naisten aika-ajo
Naisten aika-ajo käytiin 27,8 kilometrin reitillä 20. syyskuuta 2011. Kilpailussa ajettiin yksi kierros. Märällä tiellä ajetun kilpailun voitti Judith Arndt. Hän voitti lähes 22 sekunnilla toiseksi sijoittuneen Linda Villumsenin. Kolmanneksi sijoittui hallitseva mestari Emma Pooley.
Miesten maantieajo
Miesten maantieajo käytiin 266 kilometrin reitillä 25. syyskuuta 2011. Kilpailun voitti loppukirissä vahvin ollut britti Mark Cavendish, joka otti maalleen ensimmäisen maantiejon mestaruuden 46 vuoteen. Toiseksi sijoittui Australian Matthew Goss ja kolmanneksi Saksan André Greipel.
Naisten maantieajo
Naisten maantieajo käytiin 140 kilometrin reitillä 24. syyskuuta 2011. Kilpailun voitti toista kertaa peräkkäin Italian Giorgia Bronzini. Hän voitti loppukirissä toiseksi sijoittuneen Alankomaiden Marianne Vosin ja kolmanneksi sijoittuneen Saksan Ina-Yoko Teutenbergin.
Tulokset
Lähde: Cyclingnews
Fritz-Walter-Stadion
thumb|250px|Fritz-Walter-Stadion
2006 jalkapallon maailmanmestaaruskilpailut
Fritz-Walter-Stadion oli yksi niistä stadioneista, joilla pelattiin vuoden 2006 jalkapallon maailmanmestaruuskilpailujen otteluita.
Wii Play
Wii Play koostuu yhdeksästä kaksinpelattavaksi suunnitellusta minipelistä, mutta niitä voi pelata myös tietokonevastustajaa vastaan tarpeen vaatiessa. Nunchuck-lisäosaa ei tarvita Wii Playn sisältämissä peleissä, vaan kaikki on suunniteltu pelattavaksi Wii Remote –peliohjaimella.
Soijaöljy
Käyttö
Soijaöljyä käytetään ruoanlaitossa ja valmisruokien ainesosana. Soijaöljyä käytetään leipomotuotteisiin ja kalasäilykkeisiin. Siitä valmistetaan myös esimerkiksi margariinia ja majoneesia. Soijaöljyä voi käyttää myös salaatinkastikkeisiin ja kohtuullisessa lämpötilassa paistamiseen Soijaöljyllä on erityismerkitys myös allergia- ja keliakiapotilaille, soija-allergikot pois lukien.
Chungshanin lääketieteellinen yliopisto
Hallinnollisesti yliopisto jakautuu neljään tiedekuntaan:
Eteläisen Leyten mutavyöry 2006
Tapahtuman kuvaus ja syitä
Maanvyöry käynnistyi, kun 450 metriä korkea, Filippiinien siirroksen murrosvyöhykkeellä sijaitseva vuorenrinne petti. Sen kiviaines koostui vulkaanisista, kerrostuneista ja vulkanolastisista kivilajeista. Kiviaineksen tektoninen heikkeneminen oli seurausta noin 2,5 senttimetrin vuosivauhdilla etenevästä siirtymistä Filippiinien siirrosvyöhykkeessä.
Maanvyöryä edeltäneinä viikkoina seudulla oli satanut erittäin runsaasti, vajaan kahden viikon aikana yhteensä lähes 1 200 millimetriä. TRMM-satelliittimittausohjelman mukaan Leyten saaren eteläosissa oli saatu 4.–7. helmikuuta 2006 välisenä aikana 500 millimetriä vesisadetta. Lisäksi Filippiinien säähavainnoista vastaavan PAGASA:n seitsemän kilometrin päässä onnettomuuspaikasta lounaaseen Otikonissa sijaitseva sadeasema mittasi 8.–14. helmikuuta yhteensä 683,6 millimetrin sademäärän. thumb|270px|Terra-satelliitun väärävärikuva 1.3.2006 Leyten saaren eteläosasta. Maanvyöryn laajuus näkyy harmaana alueena. Onnettomuuspaikasta 25 kilometrin päässä länteen oli sattunut maanvyöryn aikoihin 2,6 momenttimagnitudin ("hyvin pieni" ) maanjäristys. Pian onnettomuuden jälkeen julkaistussa ensiraportissaan paikalliset tutkijat eivät kuitenkaan osanneet sanoa, olisiko tämä heikko järistys voinut olla osasyy maanvyöryn käynnistymisessä. Guinsaugon kylän asukkaat raportoivat kotikylänsä ja vuorenjyrkänteen siirroskohdan välillä virranneen puron kuivuneen kaksi päivää ennen maanvyöryä. Paikallisen vuoristoheimon miehet kertoivat tunteneensa maanjäristyksen kaksi kuukautta tuhoisaa maanvyöryä aiemmin ja olivat havainneet halkeamia maaperässä sen jälkeen. Tutkijat pitivät mahdollisena, että joki- ja sadevesi on saattanut tunkeutua näihin halkeamiin ja voinut "voidella" maakerroksen välisiä "liukutasoja" (slip planes).
Luettelo televisiosarjan Daltonit jaksoista
Tämä artikkeli sisältää luettelon Xilam Animation -tuotantoyhtiön sarjasta Daltonit.
Lähteet
Saison 1 des Dalton Episodi de I Dalton (serie animata) (prima stagione)
Paul Hartmann
Paul Ernst Wilhelm Hartmann (12. lokakuuta 1878 Kongsberg – 5. joulukuuta 1974 Oslo) oli norjalainen juristi ja virkamies, joka toimi maan valtiovarainministerinä Nygaardsvoldin pakolaishallituksessa vuosina 1941–1945.
Koulutus
pienoiskuva|[[Luento|Luennot ovat osa yliopistokoulutusta.]] thumb|Jan Steen (1672) Koulutus viittaa siihen kasvatuksen alueeseen, joka on organisoitua ja institutionalisoitua. Koulutus tähtää tietojen opettamiseen, taitojen harjaannuttamiseen sekä kognitiivisten kykyjen kehittämiseen. Koulutusta järjestävää instituutiota nimitetään kouluksi.
Koulutuksen maksuttomuus
Suomalaisessa koulujärjestelmässä koulutus on itsessään maksutonta, mutta opiskelija joutuu kustantamaan osan opetusmateriaaleista kuten esimerkiksi lukiossa oppikirjat ja yliopistoissa läsnäoloilmoittautumisen yhteydessä maksettavat lukukausi- ja terveydenhuoltomaksut.
De Havilland D.H.86 Express
Sodan jälkeen konetta käytti reittiliikenteessä Uudessa-Seelannissa lentoyhtiö National Airways Corporation.
Viksberginjärvi
Maantiede
Viksberginjärven vesitilavuus on 1 785 000 kuutiometriä.
Viksberginjärveen virtaa laskuoja pohjoisesta peltojen halki ja kaakosta Papinjärveltä. Myös idästä virtaa laskuoja. Viksberginjärvi laskee Ilolanjokeen, joka virtaa järven itäpuolitse ja laskee Suomenlahteen.
Kus tba
Kilpikonnajärvi sijaitsee Mtatsminda-vuoren metsäisellä pohjoisrinteellä 686,7 metriä merenpinnan yläpuolella. Vettä järveen tuo pieni Varazis-khevi-joki, Mtkvarin sivuhaara. Järven pinta-ala on 0,034 neliökilometriä ja sen valuma-alue on 0,4 neliökilometrin suuruinen. Järven syvin kohta on vain 2,6 metriä.
Arvid Ojasti
Arvid (Arvi) Edvard Ojasti (synt. Fagerström, 18. kesäkuuta 1903 Impilahti – 6. joulukuuta 1963 Maturín, Venezuela ) oli suomalainen valtiollisen poliisin Valpon ylietsivä.
Mikael I
thumb|Mikael I omana aikanaan lyödyssä [[Kolikko|kolikossa.]] Mikael I Rhangabes (myös: Mikael Rangabenos) (, k. 11. tammikuuta 844) oli Bysantin keisari vuosina 811–813.
Königgrätzer Marsch
right|200px|thumb|"Königgrätzer Marsch" kansi Königgrätzer Marsch (myös Der Königgrätzer) on saksalaisen Johann Gottfried Piefken säveltämä sotilasmarssi, joka on omistettu Preussin armeijan voitolle Itävallan armeijasta Königgrätzin taistelussa. Piefken on sanottu luonnostelleen marssin ensimmäisen version Königgrätzin taistelukentällä 3. elokuuta 1866. Hän järjesti vielä samana iltana marssin esityksen kuningas Vilhelm I:lle, joka piti siitä suuresti. Vedotakseen preussilaisten isänmaallisiin tunteisiin Piefke oli liittänyt marssinsa trio-osaksi toisen marssin, Der Hohenfriedbergerin, joka oli sävelletty vuonna 1745 Fredrik Suuren voiton kunniaksi. Königgrätzer Marsch tuli pian hyvin suosituksi, mutta sen aihe teki Piefkestä epäsuositun Itävallassa, jossa häntä oli aiemmin kunnioitettu. Saksan keisarikunnan armeijassa Königgrätzer Marsch oli viiden eri joukko-osaston kunniamarssina, Reichswehrissä kuuden joukko-osaston.
Papinjärvi (Porvoo)
Maantiede
Papinjärven pituus etelästä pohjoiseen on 750 metriä, leveys lännestä itään on enimmillään puolisen kilometriä. Saaria ei ole. Rannoilla on sekä metsää että peltomaata. Papinjärveen virtaa laskuoja idästä Karijärvestä, järvien välisen kannaksen leveys on runsaat sata metriä. Papinjärven luoteisrannalta lähtee laskuoja Viksberginjärveen, joka sijaitsee 1,3 kilometriä luoteeseen.